આવી જ એક સવારની મધુરયાદ અત્રે પ્રસ્તુત કરું છું. નડિયાદની શ્રી વિઠ્ઠલકન્યાવિદ્યાલય, વીર વિઠ્ઠલભાઈના નામથી ચાલતી આ સંસ્થા ગાંધીવિચારસરણીથી ચાલે છે. સ્વાવલંબન, સ્વચ્છતા-સુઘડતા, સાદાઈ, સ્વાશ્રય, સમાનતા, સમભાવ અને ખાદી… (સમય અને સંજોગો પ્રમાણે થોડા ફેરફારો જરૂર થયા છે.) અપનાવી છે. સંસ્થામાં શહેરની અને દૂર દૂરના વિસ્તારમાંથી અભ્યાસ કરવા માટે વિદ્યાર્થીનીઓ આવે છે. નિવાસીસંસ્થામાં શિક્ષકોનાં કુટુંબો પણ રહે છે. 1 થી 12 ધોરણ અને સ્ત્રી અધ્યાપનમંદિર પણ અહીં ચાલે છે.